
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός αποζημίωσης των επιθεωρητών που 
διενεργούν επιθεωρήσεις σύμφωνα με το άρθρο 
26 του ν. 3982/2011. 

2 

Τροποποίηση της υπουργικής απόφασης υπ' 
αριθμ. Οικ. 26634/924/3.5.2007 «Εθνικό Σχέδιο 
Αριθμοδότησης των Υπηρεσιών Ηλεκτρονικών 
Επικοινωνιών» (Β' 768), όπως ισχύει. 

3 

Απόρριψη του αιτήματος Πιστοποίησης Ν.Π.Ι.Δ. 
ως φορέα παροχής υπηρεσιών Κοινωνικής Φρο¬ 
ντίδας μη κερδοσκοπικού χαρακτήρα. 

4 

Έγκριση υπέρβασης του ανώτατου ορίου ημερών 
εκτός έδρας μετακίνησης του Γενικού Γραμματέα 
του Ελληνικού Οργανισμού Τουρισμού (Ε.Ο.Τ.). 

5 

Έγκριση υπερωριακής εργασίας προσωπικού 
«ΕΡΓΟΣΕ Α.Ε.» για το έτος 2018. 


ΑΠΟΦΑΣΕΙΣ 

Αριθμ.οικ. 132895/17 52 (1) 

Καθορισμός αποζημίωσης των επιθεωρητών που 
διενεργούν επιθεωρήσεις σύμφωνα με το άρθρο 
26 του ν. 3982/2011. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του ν. 4354/2015 «Διαχείριση των μη εξυπηρε¬ 
τούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημο¬ 
σιονομικών στόχων και διαρθρωτικών μεταρρυθμίσε¬ 
ων» (Α' 176) και ιδίως το άρθρο 21 παρ. 2 αυτού, όπως 
τροποποιήθηκε με το άρθρο 52 του ν. 4369/2016 (Α' 33). 

2. Του ν. 3982/2011 «Απλοποίηση της αδειοδότησης 
τεχνικών επαγγελματικών και μεταποιητικών δραστη¬ 
ριοτήτων και επιχειρηματικών πάρκων και άλλες διατά¬ 
ξεις» (Α' 143) και ιδίως του άρθρου 28 αυτού. 


3. Του ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (Α' 45) και ειδικότερα 
του άρθρου 13 αυτού. 

4. Του άρθρου 40 του ν. 849/1978 «Περί παροχής κι¬ 
νήτρων δια την ενίσχυση της περιφερειακής και οικονο¬ 
μικής ανάπτυξης της χώρας» (Α' 232), όπως συμπληρώ¬ 
θηκε με το άρθρο 8 του ν. 2129/1993 (Α' 59). 

5. Του π.δ. 63/2005 «Κωδικοποίηση της Νομοθεσίας 
για την Κυβέρνηση και τα κυβερνητικά όργανα» (Α' 98). 

6. Του π.δ. 116/2014 «Οργανισμός του Υπουργείου 
Ανάπτυξης και Ανταγωνιστικότητας» (Α' 185). 

7. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

8. Του π.δ. 111/2014 «Οργανισμός του Υπουργείου 
Οικονομικών» (Α' 178), όπως αυτό ισχύει. 

9. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

10. Της υπ'αριθμ. Υ29/8.10.2015 απόφασηςτου Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

11. Της υπ'αριθμ. 197/16.11.2016 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση» (Β' 3722), όπως τροποποιήθηκε και ισχύει με την 
υπ' αριθμ. Υ226/2016 απόφαση του Πρωθυπουργού 
«Τροποποίηση απόφασης ανάθεσης αρμοδιοτήτων 
στον Αναπληρωτή Υπουργό Οικονομίας και Ανάπτυξης 
Αλέξανδρο Χαρίτση» (Β' 4233). 

12. Της απόφασης οικ. 14684/914/Φ.15/2012 «Καθορι¬ 
σμός παραβολών του άρθρου 28 παρ. 4 του ν. 3982/2011 
και καθορισμός αποζημίωσης των επιθεωρητών» (Β' 3533) 
των Υπουργών Οικονομικών και Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων. 

13. Την ανάγκη για απρόσκοπτη συνέχιση διενέργει¬ 
ας των επιθεωρήσεων σύμφωνα με το άρθρο 26 του 
ν. 3982/2011 επί των μεταποιητικών και συναφών δρα¬ 
στηριοτήτων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4493/20.12.2017 


14.Το γεγονός ότι από τις διατάξεις της παρούσας προ- 
καλείται κατ'εκτίμηση συνολική δαπάνη ύψους ποσού 
τάξεως τριακοσίων χιλιάδων (300.000) ευρώ για το έτος 
2017 και για κάθε άλλο έτος, η οποία βαρύνει τον Ειδικό 
Τραπεζικό Λογαριασμό που συνιστάται στην Περιφέρεια 
που αποτελεί την Αδειοδοτούσα Αρχή και υπερκαλύπτε¬ 
ται από τα ανταποδοτικά παράβολα που κατατίθενται και 
αποτελούν πόρο αυτών, χωρίς να προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

1. Καθορίζεται αποζημίωση για τους υπαλλήλους της 
εκάστοτε Αδειοδοτούσας Αρχής, που διενεργούν επιθε¬ 
ωρήσεις σύμφωνα με το άρθρο 26 του ν. 3982/2011, στο 
ποσό των πενήντα (50) ευρώ ανά έλεγχο και μέχρι του 
ποσού των διακοσίων (200) ευρώ μηνιαίως. Η άνω απο¬ 
ζημίωση καταβάλλεται αναφορικά με τις επιθεωρήσεις 
και το βοηθητικό έργο σύνταξης των σχετικών εκθέσεων 
που πραγματοποιούνται μετά τη λήξη του κανονικού 
ωραρίου εργασίας των υπηρεσιών και εκτός του χρόνου 
που καλύπτεται από υπερωριακή απασχόληση. 

2. Οι υπάλληλοι της εκάστοτε Αδειοδοτούσας Αρχής 
υποχρεούνται, όταν υπάρχουν υπηρεσιακές ανάγκες, να 
πραγματοποιούν και περισσότερες των τεσσάρων (4) επι¬ 
θεωρήσεις. Για τις πέραν του αριθμού των τεσσάρων (4) 
επιθεωρήσεις μηνιαίως, δεν καταβάλλεται αποζημίωση. 

Άρθρο 2 

Με την παρούσα καταργείται το άρθρο 3 της κοινής 
υπουργικής απόφασης οικ. 14684/914/Φ.15/2012 (Β' 3533). 

Κατά τα λοιπά, οι διατάξεις της ανωτέρω κοινής υπουρ¬ 
γικής απόφασης εξακολουθούν να ισχύουν. 

Άρθρο 3 

Η παρούσα απόφαση έχει αναδρομική ισχύ ενός (1) 
έτους από τη δημοσίευσή της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2017 

Οι Αναπληρωτές Υπουργοί 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Οικ. 85541/130 0 (2) 

Τροποποίηση της υπουργικής απόφασης υπ' 
αριθμ. Οικ. 26634/924/3.5.2007 «Εθνικό Σχέδιο 
Αριθμοδότησης των Υπηρεσιών Ηλεκτρονικών 
Επικοινωνιών» (Β' 768), όπως ισχύει. 

Ο ΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ, 
ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις: 

α. Της περ. ι της παρ. 2 του άρθρου 4 και των περ. 
κα και μγ του άρθρου 12 του ν. 4070/2012 (ΦΕΚ Α' 82) 


«Ρυθμίσεις Ηλεκτρονικών Επικοινωνιών, Μεταφορών, 
Δημοσίων Έργων και άλλες διατάξεις», όπως ισχύει. 

β.Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κωδικοποιή- 
θηκε με το άρθρο πρώτο του π.δ. 63/2005 (ΦΕΚ Α' 98), 
όπως ισχύει. 

γ. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208/4.11.2016). 

δ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210/5.11.2016). 

ε. Του π.δ. 82/2017 «Οργανισμός του Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης» 
(Α' 117). 

2. Την υπ'αριθμ. Οικ. 26634/924/3.5.2007 απόφαση 
του Υπουργού Μεταφορών και Επικοινωνιών «Εθνικό 
Σχέδιο Αριθμοδότησης των Υπηρεσιών Ηλεκτρονικών 
Επικοινωνιών» (Β' 768), όπως τροποποιήθηκε με την 
υπ' αριθμ. Οικ.26073/937/26.5.2010 απόφαση του Υφυ¬ 
πουργού Υποδομών, Μεταφορών και Δικτύων «Τρο¬ 
ποποίηση της υπουργικής απόφασης υπ' αριθμ. Οικ. 
26634/924/3.5.2007 Εθνικό Σχέδιο Αριθμοδότησης των 
Υπηρεσιών Ηλεκτρονικών Επικοινωνιών» (Β' 805) και με 
την υπ'αριθμ. Οικ.20509/541/19.5.2011 «Τροποποίηση 
της υπ'αριθμ. Οικ. 26634/924/3.5.2007 υπουργικής από¬ 
φασης "Εθνικό Σχέδιο Αριθμοδότησης των Υπηρεσιών 
Ηλεκτρονικών Επικοινωνιών", ως ισχύει» (Β' 1284). 

3. Το με αριθμό πρωτοκόλλου 20739/Φ.300/21.7.2017 
έγγραφο της ΕΕΤΤ, με το οποίο υπεβλήθη η με αριθμό 
818/03/13.7.2017 απόφαση της ολομέλειάς της με θέμα: 
«Υποβολή εισήγησης προς τον Υπουργό Ψηφιακής Πο¬ 
λιτικής, Τηλεπικοινωνιών και Ενημέρωσης για την τρο¬ 
ποποίηση της υπουργικής απόφασης υπ' αριθμ. Οικ. 
26634/924/3.5.2007 "Εθνικό Σχέδιο Αριθμοδότησης των 
Υπηρεσιών Ηλεκτρονικών Επικοινωνιών", όπως ισχύει». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Ορισμοί 

Στο άρθρο 2 «Ορισμοί» της υπουργικής απόφασης υπ' 
αριθμ. οικ. 26634/924/3.5.2007 «Εθνικό Σχέδιο Αριθμο- 
δότησηςτων Υπηρεσιών Ηλεκτρονικών Επικοινωνιών», 
προστίθεται ο ακόλουθος ορισμός. 

Υπηρεσίες επικοινωνιών «μηχανή-με-μηχανή» 
(ΜθςΜηθ-ΐο-ΜθςΜηθ ςοητιηυηίςθΐίοηε, Μ2Μ): Πρόκει¬ 
ται για υπηρεσίες ηλεκτρονικών επικοινωνιών κατά τις 
οποίες η πληροφορία μεταφέρεται με αυτοματοποιη¬ 
μένο τρόπο μεταξύ συσκευών ή εφαρμογών με περιο¬ 
ρισμένη ή καμία ανθρώπινη αλληλεπίδραση. 

Αριθμοί συστημάτων ηλεκτρονικών επικοινωνιών «μη- 
χανή-με-μηχανή» (ΜθςΜηθ-ΐο ΜβοΜιπθ): Αριθμοδοτικοί 
πόροι οι οποίοι χρησιμοποιούνται για υπηρεσίες επικοι¬ 
νωνιών «μηχανή με μηχανή». 








Τεύχος Β' 4493/20.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 2 
Δομή του ΕΣΑ 

1. Ο Πίνακας 1: «Σειρές αριθμών του ΕΣΑ με βάση τα 
πρώτα ψηφία» του άρθρου 4 της υπουργικής απόφα¬ 
σης υπ' αριθμ. οικ. 26634/924/3.5.2007 «Εθνικό Σχέδιο 
Αριθμοδότησης των Υπηρεσιών Ηλεκτρονικών Επικοι¬ 
νωνιών» τροποποιείται, ως εξής: 
α. Προστίθεται νέα σειρά στον πίνακα ως εξής: 


Αριθμοί για υπηρεσίες επικοινωνιών 
«μηχανή-με-μηχανή» (ΜθεΜηθ-ΐο- 
ΜθεΜπθ εοιπιηυηίε3ΐίοη5, Μ2Μ) 

40-42 

β.Τροποποιείται η σειρά σχετικά με αριθμούς οι οποίοι 
μένουν δεσμευμένοι για μελλοντική χρήση ως εξής: 

Αριθμοί δεσμευμένοι για μελλοντική 
χρήση 

3 

γ. Τροποποιείται η αριθμοσειρά που χρησιμοποιείται 
για αριθμούς ή προθέματα δρομολόγησης ως εξής: 

Αριθμοί ή προθέματα δρομολόγησης 

51-53,55-59 


2. Προστίθεται νέα παράγραφος 6 στο άρθρο 4 της 
υπουργικής απόφασης υπ'αριθμ. οικ 26634/924/3.5.2007 
«Εθνικό Σχέδιο Αριθμοδότησης των Υπηρεσιών Ηλε¬ 
κτρονικών Επικοινωνιών», ως εξής: 

«6. Η σειρά αριθμών 4Υ ΧΧΧΧΧΧΧΧ, όπου Υ=0-2 και 
Χ=0-9, χρησιμοποιείται για δεκαψήφιους μη γεωγραφι¬ 
κούς αριθμούς, για την παροχή υπηρεσιών επικοινωνιών 
«μηχανή-με-μηχανή». 

Οι παράγραφοι 6 έως 29 επαναριθμούνται ως 7 έως 30. 

3. Η παράγραφος 8 του άρθρου 4 της υπουργικής 
απόφασης υπ' αριθμ. οικ. 26634/924/3.5.2007 «Εθνικό 
Σχέδιο Αριθμοδότησης των Υπηρεσιών Ηλεκτρονικών 
Επικοινωνιών» αντικαθίσταται, ως εξής: 

«8. Οι σειρές αριθμών 51-53 και 55-59 χρησιμοποι¬ 
ούνται για αριθμούς ή προθέματα δρομολόγησης. Οι 
λεπτομέρειες της δομής τους καθορίζονται με απόφαση 
της ΕΕΤΤ.» 

4. Οι παράγραφοι 27 έως 29 του άρθρου 4της υπουργι¬ 
κής απόφασης υπ'αριθμ. οικ. 26634/924/3.5.2007 «Εθνι¬ 
κό Σχέδιο Αριθμοδότησης των Υπηρεσιών Ηλεκτρονι¬ 
κών Επικοινωνιών» αντικαθίστανται, ως εξής: 

«27. Η σειρά αριθμών με πρώτο ψηφίο το 3 παραμέ¬ 
νει δεσμευμένη, για να καλύψει τις μελλοντικές ανάγκες 
ζήτησης γεωγραφικών ή μη αριθμών. 

28. Οι σειρές αριθμών με πρώτο ψηφίο 0, 2 και 4-9, 
που δεν περιλαμβάνονται στις ανωτέρω κατηγορίες (πα¬ 
ράγραφοι 3-23), παραμένουν δεσμευμένες, μέχρις ότου 
κριθεί ότι για λόγους χωρητικότητας ή για γενικότερους 
λόγους σχεδιασμού της αριθμοδότησης είναι αναγκαίο 
το άνοιγμα αυτών των σειρών. 

29. Πέραν των αριθμοδοτικών πόρων, οι οποίοι ρητά 
αναφέρονται ανωτέρω στις παραγράφους 2-26, κάθε 
αριθμός, που χρησιμοποιείται για την παροχή δικτύων 
ηλεκτρονικών υπηρεσιών ή υπηρεσιών ηλεκτρονικών 
επικοινωνιών, όπως για παράδειγμα οι αριθμοί εσωτερι¬ 
κής αριθμοδότησης, διευθυνσιοδότησης και αναγνώρι¬ 
σης ταυτότητας των δικτύων ηλεκτρονικών επικοινωνι¬ 
ών, περιλαμβάνεται στο Εθνικό Σχέδιο Αριθμοδότησης. 
Η ΕΕΤΤ με αποφάσεις της χορηγεί τα δικαιώματα χρήσης 
των αριθμών αυτών.». 


Άρθρο 3 
Έναρξη Ισχύος 

Η ισχύς της παρούσας απόφασης αρχίζει από την 
ημερομηνία της δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2017 
Ο Υπουργός 

ΝΙΚΟΛΑΟΣ ΠΑΠΠΑΣ 


Αριθμ. Δ23/ΟΙΚ. 53953 /2555 (3) 

Απόρριψη του αιτήματος Πιστοποίησης Ν.Π.Ι.Δ. 
ως φορέα παροχής υπηρεσιών Κοινωνικής Φρο¬ 
ντίδας μη κερδοσκοπικού χαρακτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ 98/Α'), 
β) του άρθρου 9, του ν. 4052/2012 (ΦΕΚ 41 /Α') νόμος 
αρμοδιότητας Υπουργείων Υγείας και Κοινωνικής Αλ¬ 
ληλεγγύης και Εργασίας και Κοινωνικής Ασφάλισης για 
εφαρμογή του νόμου «Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας» και άλλες διατάξεις, 
γ) της παρ. 3 του άρθρου 283 του ν. 3852/2010 (ΦΕΚ 
87/Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
δ) των παρ. 2,3,4,5 και 6 του άρθρου 5 του ν. 2646/1998 
(ΦΕΚ 236/Α') «Ανάπτυξη του Εθνικού Συστήματος Κοι¬ 
νωνικής Φροντίδας και άλλες διατάξεις», 
ε) των παρ. 1 και 2 εδ. δ' του άρθρου 7 του ν. 3106/2003 
(ΦΕΚ 30/Α') «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 
στ) της παρ.1 εδ. α' του άρθρου 3 του ν. 3895/2010 
(ΦΕΚ 206/Α') «Κατάργηση και συγχώνευση υπηρεσιών, 
οργανισμών και φορέων του δημοσίου τομέα», 
ζ) του άρθρου 27 του ν. 4320/2015 (ΦΕΚ 29/Α') «Με- 
τονομασία του Υπουργείου Εργασίας και Κοινωνικής Αλ¬ 
ληλεγγύης και του Υπουργείου Υγείας και Κοινωνικών 
Ασφαλίσεων». 

2. Το π.δ. 113/2014 (ΦΕΚ 180/29.8.2014) «Οργανισμός 
Υπ. Εργασίας, Κοιν. Ασφάλισης και Πρόνοιας». 

3. Το π.δ. 24/2015 (ΦΕΚ 20/27.1.2015) «Σύσταση. 

Ασφαλίσεων». 

4. Το π.δ. 73/2015 (ΦΕΚ 116/23.9.2015) «Διορισμός 

Αντιπροέδρων.Υφυπουργών». 

5. Τη μεαριθμ. Υ28/ΦΕΚ2168/Β72015 απόφαση του 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

6. Την υπ'αριθμ. Γ.Π.:Π2γ/οικ.59633/2011 (ΦΕΚ 1310/ 
Β') απόφαση του Υπουργού Υγείας και Κοινωνικής Αλλη¬ 
λεγγύης «Καθορισμόςτηςμορφήςτου Αριθμού Μητρώ¬ 
ου, στο Εθνικό Μητρώο και στο Μητρώο Περιφερειακών 
Ενοτήτων Φορέων Κοινωνικής Φροντίδας Ιδιωτικού Το¬ 
μέα Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 

7. Την κοινή υπουργική απόφαση (Κ.Υ.Α.) των Υπουρ¬ 
γείων Οικονομικών και Υγείας και Κοινωνικής Αλληλεγγύ¬ 
ης με αριθμ. Γ.Π. :Π(2)γ/οικ. 34029/22.3.2012 (ΦΕΚ 1163/ 
τ.Β'/Ί 0.4.2012). 

8. Το γεγονός ότι από την απόφαση αυτή δεν προκα- 
λείται καμία δαπάνη σε βάρος του προϋπολογισμού. 

9. Την εισήγηση του Περιφερειάρχη. 

ΙΟ.Το υπ'αριθμ. πρωτ. 8977/10.11.2017 έγγραφο του 
Ε.Κ.Κ.Α. που αφορά στην απόφαση του Δ.Σ. για την Ειδι¬ 
κή πιστοποίηση Ν.Π.Ι.Δ. μη κερδοσκοπικού χαρακτήρα, 
ως φορέων παροχής υπηρεσιών Κοινωνικής Φροντίδας, 
αποφασίζουμε: 

Τη Μη Ανανέωση της Πιστοποίησης, του κάτωθι 
Ν.Π.Ι.Δ., ως φορέων παροχής υπηρεσιών Πρωτοβάθμιας 
Κοινωνικής Φροντίδας μη κερδοσκοπικού χαρακτήρα: 

■ Σύλλογος Γονέων και Κηδεμόνων νοητικώς στερη¬ 
μένων και σπαστικών παιδιών - Στέγη παιδιών με δια¬ 
κριτικό τίτλο: «Ο ΚΑΛΟΣ ΣΑΜΑΡΕΙΤΗΣ», με έδρα στην 
Αργυρούπολη 

Διότι ο φορέας έχει επιδείξει σημαντικές δράσεις, οι 
οποίες όμως εντάσσονται στο πεδίο της δευτεροβάθμιας 
κοινωνικής φροντίδας, ενώ δεν έχει επιδείξει κατά την 
εξεταζόμενη περίοδο, ανάλογες δράσεις πρωτοβάθμιας 
κοινωνικής φροντίδας, σύμφωνα με τα τεκμήρια που 
κατέθεσε με την αίτησή του. 

Οι ως άνω φορείς δύνανται να υποβάλουν εκ νέου 
αίτηση πιστοποίησης μετά την πάροδο δυο (2) μηνών 
από την έκδοση της τελικής απορριπτικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 


Αριθμ. 22278 _ (4) 

Έγκριση υπέρβασης του ανώτατου ορίου ημερών 
εκτός έδρας μετακίνησης του Γενικού Γραμματέα 
του Ελληνικού Οργανισμού Τουρισμού (Ε.Ο.Τ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) της υποπαραγράφου Δ9 της παραγράφου Δ του άρ¬ 
θρου 2 και ιδίως το άρθρο 3 την παρ. 2γ του ν. 4336/2015 


(ΦΕΚ 94/Α ) «Δαπάνες μετακινουμένων εντός και εκτός 
επικράτειας», 

β) της υπ' αριθμ. πρωτ. οικ. 2/74450/ΔΕΠ/24.11.2015 
(ΑΔΑ:ΩΨΘΩΗ-ΓΑ2) Εγκύκλιο του Υπουργείου Οικονομι¬ 
κών με θέμα «Παροχή οδηγιών για την εφαρμογή των 
διατάξεων της υποπαραγράφου Δ9 της παραγράφου Δ 
του άρθρου 2 του ν. 4336/2015 (ΦΕΚ 94/Α') "Δαπάνες 
μετακινουμένων εντός και εκτός επικράτειας", 
γ) του π.δ. 63/2005 «Κωδικοποίηση της Νομοθεσίας 
για τη Κυβέρνηση και Κυβερνητικά Όργανα» (ΦΕΚ 98/Α'), 
δ) του ν. 3270/2004 «Αρμοδιότητες του Υπουργείου 
Τουριστικής Ανάπτυξης» (ΦΕΚ 187/Α'), όπως ισχύει, 
ε) του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις» 
(ΦΕΚ 112/Α') όπως ισχύει, 

στ) του π.δ. 80/2016 «Ανάληψη Υποχρεώσεων από 
τους Διατάκτες» (ΦΕΚ 145/Α'), 
ζ) του π.δ. 343/2001 «Οργανισμός διάρθρωσης υπη¬ 
ρεσιών του Ελληνικού Οργανισμού Τουρισμού» (ΦΕΚ 
Α' 231), όπως ισχύει, 

η) του π.δ. 127/2017 «Οργανισμός Υπουργείου Τουρι¬ 
σμού» (ΦΕΚ 157/Α'), 

θ) του π.δ. 111/2014 «Οργανισμός Υπουργείου Οικο¬ 
νομικών» (ΦΕΚ 178/Α'), όπως ισχύει, 
ι) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» άρθρο 2 (ΦΕΚ 208/Α'), 
ια) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/Α'), 
ιβ) του άρθρου 16 του από 24.4.1952 βασιλικού δια¬ 
τάγματος «Περί εγκρίσεως του Οικονομικού Κανονισμού 
του Ελληνικού Οργανισμού Τουρισμού» (Α' 119), όπως 
ισχύει. 

2. Την υπ'αριθμ. Υ29/9.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168/Β'). 

3. Την υπ'αριθμ. 10170/12.6.2017 (ΥΟΔΔ 284) από¬ 
φαση της Υπουργού Τουρισμού «Τροποποίηση της υπ' 
αριθμ. 22857/6.11.2015 κοινής υπουργικής απόφασης - 
Διορισμός Γενικού Γραμματέα του Ελληνικού Οργανι¬ 
σμού Τουρισμού (Ε.Ο.Τ.)». 

4. Το γεγονός ότι μέχρι στις 22.11.2017, ο νυν Γενι¬ 
κός Γραμματέας του Ε.Ο.Τ. έχει πραγματοποιήσει είκοσι 
οκτώ (28) ημέρες εκτός έδρας και ο απερχόμενος Γενικός 
Γραμματέας Ε.Ο.Τ. είχε ήδη πραγματοποίηση κατά την 
αποχώρησή του, τριάντα δύο (32) ημέρες εκτός έδρας, 
συνεπώς το όριο των εξήντα (60) ημερών εκτός έδρας 
έχει ήδη εξαντληθεί. 

5. Τα υπ' αριθμ. 13789/15.11.2017 (αριθμ. εισερχ. 
21297/16.11.2017), 14223/22.11.2017 (αριθμ. εισερχ. 
21619/22.11.2017) έγγραφα της Διεύθυνσης Διοικητι- 







Τεύχος Β' 4493/20.12.2017 

κού του Ε.Ο.Τ. και της Διεύθυνσης Οικονομικών Υπη¬ 
ρεσιών του Ε.Ο.Τ. αντίστοιχα, καθώς και το υπ' αριθμ. 
274/10.11.2017 επισυναπτόμενο του πρώτου, Υπηρεσι¬ 
ακό Σημείωμα του Τμήματος Προϋπολογισμού και Μι¬ 
σθοδοσίας της της Διεύθυνσης Οικονομικών Υπηρεσιών 
του Ε.Ο.Τ., με το οποίο βεβαιώνονται οι εγγεγραμμένες 
πιστώσεις για το οικονομικό έτος 2017. 

6. Το γεγονός ότι από τις διατάξεις της παρούσας προ- 
καλείται δαπάνη ύψους € 6.460, η οποία θα βαρύνει τον 
τακτικό προϋπολογισμό του Ελληνικού Οργανισμού Του¬ 
ρισμού (Ε.Ο.Τ.), του οικονομικού έτους 2017 και κατανέ- 
μεται ως εξής: ΚΑΕ 0731 «Οδοιπορικά έξοδα μετακίνησης 
στο εξωτερικό» ποσό € 2.900,00, ΚΑΕ 0732 «Ημερήσια 
Αποζημίωση στο εξωτερικό», ποσό € 1.300,00 και ΚΑΕ 
0741 «Έξοδα διανυκτέρευσης στο εξωτερικό», ποσό 
€ 2.260,00 στους οποίους υπάρχουν οι διαθέσιμες πι¬ 
στώσεις, για την κατ'εξαίρεση έγκριση (15) ημερών με¬ 
τακίνησης πέραν του επιτρεπόμενου ορίου. 

7. Την ανάγκη για τη συμμετοχή του Γενικού Γραμμα¬ 
τέα του Ε.Ο.Τ., σε συναντήσεις, σε συνέδρια, σε διεθνείς 
εκθέσεις και σε εκδηλώσεις στο πλαίσιο τηςΤουριστικής 
προβολής της χώρας μας στο εξωτερικό και εσωτερικό, 
λόγω της ιδιότητάς του, αποφασίζουμε: 

1. Εγκρίνουμε την υπέρβαση του ανώτατου ορίου 
ημερών εκτός έδρας εξωτερικού και εσωτερικού του 
Κωνσταντίνου Τσέγα, Γενικού Γραμματέα του Ε.Ο.Τ., για 
εκτέλεση υπηρεσίας που αφορά στο δεύτερο δεκαπεν¬ 
θήμερο του Νοεμβρίου και το μήνα Δεκέμβριο του 2017, 
ήτοι κατά δεκαπέντε (15) ημέρες επιπλέον του ανώτατου 
ορίου των εξήντα (60) ημερών, για το οικονομικό έτος 
2017. 

2. Οι εκτός έδρας ημέρες που έχουν πραγματοποιηθεί 
μέχρι τη δημοσίευση της παρούσας συμψηφίζονται με 
τις καθορισμένες στην παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2017 

Οι Υπουργοί 

Αναπληρωτής Υπουργός 
Οικονομικών Τουρισμού 

ΓΕΩΡΓΙΟΣ ΧΟΥΛΙΑΡΑΚΗΣ ΕΛΕΝΑ ΚΟΥΝΤΟΥΡΑ 


Αριθμ. απόφ. 3423 (5) 

Έγκριση υπερωριακής εργασίας προσωπικού 
«ΕΡΓΟΣΕ Α.Ε.» για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΑΝΩΝΥΜΗΣ ΕΤΑΙΡΕΙΑΣ 
«ΕΡΓΑ Ο.Σ.Ε. ΑΝΩΝΥΜΗ ΕΤΑΙΡΕΙΑ» 

Έχοντες υπόψη: 

1. Τις διατάξεις της παρ. Α του άρθρου 20 του 
ν. 4354/2015 (ΦΕΚ176 Α') «Διαχείριση των μη εξυπηρε¬ 
τούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 


2. Τις διατάξεις της παρ. 1 του άρθρου 1 του ν. 3899/ 
2010 (ΦΕΚ 212 Α') «Επείγοντα μέτρα εφαρμογής του 
προγράμματος στήριξης της ελληνικής οικονομίας». 

3. Τις διατάξεις του άρθρου 3 του ν. 3429/2005 
(ΦΕΚ 314 Α') «Δημόσιες Επιχειρήσεις και Οργανισμοί 
(Δ.Ε.Κ.Ο.)». 

4. Τηνυπ'αριθμόνΔΝΣα/33/Φ.50ε/1.7.2015 κοινή από¬ 
φαση των Υπουργών Οικονομίας, Υποδομών, Ναυτιλίας 
και Τουρισμού - Οικονομικών «Αντικατάσταση Προέ¬ 
δρου, Διευθύνοντος Συμβούλου και μελών του Διοικη¬ 
τικού Συμβουλίου της Ανώνυμης Εταιρείας με την επω¬ 
νυμία "ΕΡΓΑ Ο.Σ.Ε. Α.Ε."» (ΦΕΚ 487/3.7.2015 - τ. Υ.Ο.Δ.Δ.). 

5. Την υπ' αριθμόν ΔΝΣα/οικ.55204/Φ.50ε/28.7.2017 
κοινή απόφαση των Υπουργών Οικονομικών - Υπο¬ 
δομών και Μεταφορών «Τροποποίηση της υπ'αριθμ. 
ΔΝΣα/33/Φ.50ε/1.7.2015 κοινής υπουργικής απόφασης: 
«Αντικατάσταση Προέδρου, Διευθύνοντος Συμβούλου 
και μελών του Διοικητικού Συμβουλίου της Ανώνυμης 
Εταιρείας με την επωνυμία "ΕΡΓΑ Ο.Σ.Ε. Α.Ε."» (Υ.Ο.Δ.Δ. 
487), όπως τροποποιήθηκε και ισχύει» (ΦΕΚ 377/ 
1.8.2017-τ. Υ.Ο.Δ.Δ.). 

δ.Την υπ'αριθμόν 3400/4.8.2017 απόφαση του Διοικη¬ 
τικού Συμβουλίου της «ΕΡΓΟΣΕ Α.Ε.» για την συγκρότηση 
του Δ.Σ. σε σώμα. 

7. Τον Εσωτερικό Κανονισμό Λειτουργίας της «ΕΡ¬ 
ΓΟΣΕ Α.Ε.», ο οποίος τέθηκε σε ισχύ με την υπ' αριθμ. 
Φ.37/10594/1183/14.3.2011 απόφαση του Υπουργού 
Υποδομών, Μεταφορών και Δικτύων (ΦΕΚ 473 Β'). 

8. Την υπ' αριθμόν 3423/24.11.2017 απόφαση του 
Διοικητικού Συμβουλίου της ΕΡΓΟΣΕ Α.Ε. «Λήψη από¬ 
φασης για την έγκριση υπερωριακής εργασίας του 
προσωπικού της ΕΡΓΟΣΕ Α.Ε. για το έτος 2018», η οποία 
ελήφθη συμφώνως προς την υπ' αριθμ. πρωτ. ΕΡΓΟΣΕ 
οικ.10944/17/15.11.2017 εισήγηση του Διευθύνοντος 
Συμβούλου της ΕΡΓΟΣΕ. 

9. Την ανάγκη εκτέλεσης απογευματινής υπερωριακής 
εργασίας, εργασίας σε Κυριακές και αργίες και νυκτερινής 
απασχόλησης από τους υπαλλήλους της «ΕΡΓΟΣΕ Α.Ε.», 
για την αντιμετώπιση εποχιακών, έκτακτων, επειγουσών 
και όλως απρόβλεπτων αναγκών και συγκεκριμένα λόγω: 

•Του προβλεπομένου αυξημένου φόρτου και εντατι¬ 
κοποίησης των εργασιών για τη σύνταξη τευχών δημο- 
πράτησης συμβάσεων έργων και μελετών που χρηματο¬ 
δοτούνται από προγράμματα της Ευρωπαϊκής Ένωσης 
για την τρέχουσα προγραμματική περίοδο 2014-2020, 
με αυστηρά χρονοδιαγράμματα υλοποίησης. 

• Του προβλεπομένου αυξημένου φόρτου και εντα¬ 
τικοποίησης των εργασιών που απορρέουν από τους 
κανονισμούς χρηματοδότησης των έργων, ήτοι προετοι¬ 
μασία αιτήσεων χρηματοδότησης έργων στην τρέχουσα 
προγραμματική περίοδο, αναφορές παρακολούθησης 
(τακτικές και έκτακτες) κατά τα ισχύοντα για κάθε πρό¬ 
γραμμα χρηματοδότησης πρότυπα (ΕΠ ΥΜΕΠΕΡΑΑ και 
ΈΕΡ) και λοιπές ενέργειες για εξασφάλιση χρηματοδό¬ 
τησης νέων έργων. 

•Της εντατικοποίησηςτων εργασιών κατασκευήςτων 
εν εξελίξει συμβάσεων για την ολοκλήρωση του σιδη¬ 
ροδρομικού ΠΑΘΕΠ, με αυστηρά χρονοδιαγράμματα 
υλοποίησης και απόδοσης σε λειτουργία, στα υπό κατα- 

σκευή τμήματα Τιθορέα - Λιανοκλάδι - Δομοκός, Πολύκα- 
στρο - Ειδομένη, Κιάτο - Ροδοδάφνη - Ψαθόπυργος - Ρίο, 
αλλά και εργασιών ανάταξης Ηλεκτροκίνησης, Σηματο¬ 
δότησης, προμήθειας- εγκατάστασης σιδηροδρομικών 
συστημάτων υψηλήςτεχνολογίαςσηματοδότησης-τη- 
λεδιοίκησης (05ΜΚ, ΕΤΘ5 ΕθνθΙ 1) σε όλο το μήκος του 
άξονα "Πειραιάς - Αθήνα - Θεσ/κη - Προμαχώνας", αλλά 
και έργων τοπικών βελτιώσεων, όπως η ανισόπεδη διά¬ 
βαση Μενεμένης στην περιοχή της Θεσσαλονίκης κ.λπ. 

• Της εντατικοποίησης των εργασιών για τη διενέργεια 
της φάσης δημοπράτησης και συμβασιοποίησης για συμ¬ 
βάσεις αναγκαίες για την ολοκλήρωση του ΠΑΘΕΠ (όπως 
έργα ηλεκτροκίνησης στο τμήμα Κιάτο - Ροδοδάφνη, 
κατασκευή τετραπλού σιδηροδρομικού διαδρόμου από 
Σιδηροδρομικό Σταθμό Αθηνών έως τρεις Γέφυρες με 
υπογειοποίηση της σιδηροδρομικής γραμμής στα Σεπό- 
λια), αλλά και έργα όπως η αναβάθμιση γραμμής στους 
υπό κυκλοφορία σιδηροδρομικούς κλάδους Παλαιοφαρ- 
σάλου - Καλαμπάκας και Λάρισας - Βόλου, καθώς και 
έργα τοπικών βελτιώσεων του σιδηροδρομικού δικτύου 
όπως η στάση Ν. Παντελεήμονα, η σιδηροδρομική γέ¬ 
φυρα στο Γαλλικό Ποταμό, η αναβάθμιση της σύνδεσης 
Ισθμός - Λουτράκι κ.λπ. 

• Της εντατικοποίησης στην εκπόνηση μελετών για 
τα σιδηροδρομικά έργα στα τμήματα του δικτύου Ρίο - 
Πάτρα και Αλεξανδρούπολη - Ορμένιο, προαστιακού 
Δυτικής Θεσσαλονίκης, αναβαθμίσεων σε εντοπισμένα 
τμήματα του σιδηροδρομικού δικτύου (όπως Οινόη - 
Τιθορέα, Δομοκός - Λάρισα, Θεσ/κη - Στρυμόνας - Προ¬ 
μαχώνας) και σύνδεσης με λιμένες (Καβάλα, Πάτρα, 
Θεσσαλονίκη). 

• Της πραγματοποίησης των απαραιτήτων δοκιμών 
στα Συστήματα Ηλεκτροκίνησης, Σηματοδότησης, Τη- 
λεδιοίκησης και Η/Μ σε συνδυασμό με τα υφιστάμενα 
συστήματα του λειτουργούντος δικτύου, οι οποίες μπο- 


κυκλοφορία συρμών στη γραμμή, νυκτερινές ώρες με¬ 
ταξύ 00:00 και 05:00,7 ημέρες/ εβδομάδα. 

•Της επίβλεψηςτων εργασιών τακτικής- προληπτικής 
συντήρησης, αποκατάστασης βλαβών και δολιοφθορών 
και καταγραφής γραμμής με χρήση καταγραφικού σε 
κυκλοφορούσες γραμμές, οι οποίες μπορούν να εκτελε- 
σθούν μόνον σε περιθώρια χωρίς κυκλοφορία συρμών 
στη γραμμή, τις νυκτερινές ώρες μεταξύ 00:00 και 05:00, 
7 ημέρες/εβδομάδα. 

• Της ανάληψης και εντατικοποίησης εργασιών από 
τις Μονάδες Εκτέλεσης Έργου για παροχή υπηρεσιών 
προς τρίτους (ερευνητικά προγράμματα, μελέτες έργων 
εξωτερικού και έργα εξωτερικού). 

• Της ρητής προβλέψεως στο άρθρο 4, παρ. 4.4.6 
(3) του συμβατικού τεύχους 1 από 2 της Ειδικής Συγ¬ 
γραφής Υποχρεώσεων των υπ' αριθμ. 635/18.12.2013, 
715/11.9.2014 και 716/4.8.2017 δημοσίων συμβάσεων 
κατασκευής έργων, που έχουν υπογράφει μεταξύ της 
«ΕΡΓΟΣΕ Α.Ε.» και αναδοχών εργοληπτικών επιχειρήσε¬ 
ων, για την κατασκευή της σιδηροδρομικής υποδομής 
«Τιθορέα - Δομοκός», «Κιάτο - Ροδοδάφνη» και «Ψαθό- 
πυργος - Περιοχή Ρίου», αντιστοίχως, σύμφωνα με τις 
διατάξεις της νομοθεσίας, η οποία διέπει την ανάθεση 
και κατασκευή των δημόσιων συγχρηματοδοτούμενων 
έργων (ν. 3669/2008 - ΦΕΚ 116 Α', ν. 4314/2014 - ΦΕΚ 
265 Α', π.δ. 59/2007 - ΦΕΚ 63 Α'), δυνάμει της οποίας ο 
ανάδοχος είναι υποχρεωμένος να εφαρμόζει υπερωρι- 
ακή εργασία, τρεις (3) πλήρεις βάρδιες (24ωρη εργασία 
στο εργοτάξιο), τηρώντας τις απαραίτητες διατάξειςτων 
αρμοδίων Αρχών, η επίβλεψη, δε, των ως άνω συμβάσε¬ 
ων ασκείται από τις διευθύνουσες υπηρεσίεςτης «ΕΡΓΟ¬ 
ΣΕ Α.Ε.» (άρθρο 36 ν. 3669/2008), αποφασίζει: 

Την έγκριση της απαιτούμενης, βάσει των προανα- 
φερόμενων αναγκών, υπερωριακής εργασίας του προ¬ 
σωπικού της «ΕΡΓΟΣΕ Α.Ε.» για το έτος 2018, η οποία θα 


ρούν να πραγματοποιηθούν μόνο σε περιθώρια χωρίς 

κατανεμηθεί ως εξής: 

ΧΩΡΟΣ 

ΑΠΑΣΧΟΛΗΣΗΣ 

ΕΙΔΟΣ ΥΠΕΡΩΡΙΑΣ 

ΑΡ. 

ΥΠΑΛΛΗΛΩΝ 

Συν. 

Ώρες 

μέση 

τιμή/ώρα 

σύνολο 

ευρώ 

ΔΙΕΥΘΥΝΣΗ ΕΡΓΩΝ 

1. Υπερωρίες απογευματινές 

80 

13.500 

5,95 

80.325,00 

2. Νυχτερινά, Κυριακές και 
εξαιρέσιμες 

55 

3.670 

7,15 

26.240,50 

ΚΕΝΤΡΙΚΑ ΓΡΑΦΕΙΑ 
(Υπηρεσίες 
Υποστήριξης Έργων) 

1. Υπερωρίες απογευματινές 

50 

3.750 

5,95 

22.312,50 

2. Νυχτερινά, Κυριακές και 
εξαιρέσιμες 

30 

900 

7,15 

6.435,00 

Σύνολο 



21.820 


135.313,00 


Το σύνολο των ωρών υπερωριακής απασχόλησης του προσωπικού της «ΕΡΓΟΣΕ Α.Ε.» δύναται να ανέλθει σε 
21.820 ώρες κατ'ανώτατο όριο ετησίως, η δε ετήσια δαπάνη εκτιμάται κατ'ανώτατο όριο στο ποσό των 135.313,00 
ευρώ και θα βαρύνει το συνολικό κόστος μισθοδοσίας της «ΕΡΓΟΣΕ Α.Ε.», το οποίο έχει προβλεφθεί στον τακτικό 
προϋπολογισμό του έτους 2018. 

Σύμφωνα με τις ισχύουσες διατάξεις, οι ώρες απογευματινής υπερωριακής απασχόλησης των υπαλλήλων δεν 
μπορούν να υπερβαίνουν κατ'ανώτατο όριο τις εκατόν είκοσι (120) ώρες ανά υπάλληλο για το πρώτο εξάμηνο κάθε 
έτους και εκατόν είκοσι (120) για το δεύτερο εξάμηνο. Οι ίδιες διατάξεις προβλέπουν επίσης ότι, σε υπαλλήλους που 
ανήκουν σε υπηρεσίες που λειτουργούν βάσει νόμου όλες τις ημέρες του μήνα ή σε δωδεκάωρη ή σε εικοσιτετράωρη 

βάση, ο αριθμός των καθ' υπέρβαση της υποχρεωτικής 
εβδομαδιαίας εργασίας ωρών νυκτερινής, Κυριακών και 
εξαιρέσιμων ημερών δεν μπορεί να υπερβαίνει τις ενε¬ 
νήντα έξι (96) ώρες κατά το πρώτο και ενενήντα έξι (96) 
ώρες κατά το δεύτερο εξάμηνο. 

Η πραγματοποίηση των ωρών απογευματινής υπερω- 
ριακής απασχόλησης, νυκτερινής εργασίας ή Κυριακών 
και εξαιρέσιμων (αργιών), θα βεβαιώνεται στα τέλη κάθε 


μήνα από τον Προϊστάμενο της εκάστοτε Διεύθυνσης ή 
Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2017 
Ο Πρόεδρος του Διοικητικού Συμβουλίου 
ΧΡΗΣΤΟΣ ΔΟΥΚΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























